**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 152/2019**

**ΑΔΑ:** 6ΞΨΙΩΨΑ-Π4Π



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 25ο/2019 Της 24Ης  ΙΟΥΛΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πρακτικού επιτροπής διαγωνισμού για τον συνοπτικό διαγωνισμό με**

**τίτλο: Τουριστική Προβολή του Δήμου Αρταίων έτους 2019’’**

*Στην Άρτα, σήμερα, 24-7-2019 και ώρα 9:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **15917*/19-07-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Πανέτας Γεώργιος***  ***3. Σιαφάκας Χριστόφορος***  ***4. Λιλής Γεώργιος***  ***5. Κοτσαρίνης Μιχαήλ***  ***6. Χαρακλιάς Κων/νος***  ***7. Κοσμάς Ηλίας*** | **ΑΠΟΝΤΕΣ**  ***1.Παπαϊωάννου Κων/νος***  ***2. Βασιλάκη – Μητρογιώρου***  ***Βικτωρία*** |

*Καθήκοντα Γραμματέα Οικονομικής Επιτροπής εκτελεί ο Θεόδωρος Ντέμσιας*

Η Επιτροπή έκανε ομόφωνα δεκτή πρόταση του προέδρου της να συζητηθούν έξι (6) έκτακτα θέματα

Ο κ. Πρόεδρος εισηγούμενος το 1**ο** τακτικό θέμα:Έγκριση πρακτικού επιτροπής διαγωνισμού για τον συνοπτικό διαγωνισμό με τίτλο: Τουριστική Προβολή του Δήμου Αρταίων έτους 2019 είπε τα εξής:

Στην Άρτα και στην αίθουσα συνεδριάσεων Δημοτικού Συμβουλίου την 05/07/2019**,** ημέρα Παρασκευή και ώρα **10:00π.μ.** μέχρι **10.30π.μ.** συνήλθε σε συνεδρίαση η οριζόμενη από την αριθ. 596/2018 (ΑΔΑ: ΩΙΖ5ΩΨΑ-ΡΟΩ) απόφαση Οικονομικής Επιτροπής για τον ορισμό Επιτροπής Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών για το έτος 2019, αποτελούμενη από τους :

1) Αλεξάνδρα Τυρολόγου, Πρόεδρο

2) Αγγελική Λιάγκα, Μέλος

3) Δήμητρα Κομηλάγιου, Μέλος

για να προβεί στην διενέργεια συνοπτικού διαγωνισμού με κριτήριο κατακύρωσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής για την παροχή υπηρεσίας με τίτλο **«Τουριστική προβολή του Δήμου Αρταίων έτους 2019»** με σφραγισμένες προσφορές για την ανάδειξη αναδόχου για το έτος 2019.

Η επιτροπή αφού έλαβε υπ’ όψη :

1. Την αριθμ. 13810/25-06-2019 περίληψη διακήρυξης συνοπτικού διαγωνισμού
2. Την υπ’ αριθμ. 13809/25-06-2019 διακήρυξη συνοπτικού διαγωνισμού
3. Τις διατάξεις του Ν. 4412/2016 σύμφωνα με τις οποίες διεξάγεται ο διαγωνισμός

**ΔΕΧΘΗΚΕ**

σε δημόσια συνεδρίαση τις προσφορές των διαγωνιζομένων κατά τη διάρκεια της ώρας που ορίσθηκε με την ανωτέρω διακήρυξη για τη διενέργεια του διαγωνισμού. Προηγουμένως τα μέλη της επιτροπής κάλεσαν μεγαλόφωνα τους ενδιαφερόμενους να προσέλθουν για να καταθέσουν τους φακέλους των προσφορών τους.

Υποβλήθηκαν δύο (2) προσφορές όπως φαίνεται στο συνημμένο πίνακα δικαιολογητικών συμμετοχής και αφού παρήλθε η ώρα λήξης αποδοχής των προσφορών χωρίς να εμφανιστεί άλλος ενδιαφερόμενος παρά την πρόσκληση της προέδρου, η επιτροπή προέβη στον έλεγχο των δικαιολογητικών κάθε υποψηφίου σύμφωνα με το άρθρο 3.1 της αρ. πρωτ. 13809/25-06-2019 διακήρυξης.

Αρχικά η επιτροπή αποσφράγισε τους φακέλους δικαιολογητικών συμμετοχής και τεχνικής προσφοράς των υποψήφιων αναδόχων και ύστερα από αναλυτικό έλεγχο διαπίστωσε ότι και οι δύο (2) υποψήφιοι **ΔΕΝ** πληρούν τις προϋποθέσεις σύμφωνα με το άρθρο 2.4 της με αριθμ. πρωτ. 13809/25-06-2019 διακήρυξης για τη συμμετοχή τους στο επόμενο στάδιο της αποσφράγισης των φακέλων οικονομικής προσφοράς για την ανάδειξη προσωρινού αναδόχου.

Συγκεκριμένα:

**Η προσφορά της εταιρείας ΚΑΤΑΚΟΡΥΦΟ ΜΟΝΟΠΡΟΣΩΠΙΚΗ ΙΚΕ:**

**Α)** Παρουσιάζει ελλείψεις ως προς τα δικαιολογητικά που ζητούνται από την διακήρυξη και ειδικότερα:

Δεν έχουν προσκομιστεί οι συμβάσεις και οι βεβαιώσεις καλής εκτέλεσης που απαιτούνται σύμφωνα με το άρθρο 2.4.3.2 της διακήρυξης και

**Β)** Δεν υποβλήθηκε με τον τρόπο και με το περιεχόμενο που ορίζεται στο άρθρο 2.4.3 της διακήρυξης, δηλαδή δεν υποβλήθηκε σε ξεχωριστούς φακέλους για «Δικαιολογητικά συμμετοχής» και «Τεχνική Προσφορά» όπως ειδικά ορίζεται στο άρθρο 2.4.3 της διακήρυξης.

**Η προσφορά της εταιρείας NEXT.COM ΥΨΗΛΗΣ ΤΕΧΝΟΛΟΓΙΑΣ – ΗΛΕΚΤΡΟΝΙΚΟΥ ΕΜΠΟΡΙΟΥ – ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ ΚΑΙ ΣΥΜΜΕΤΟΧΩΝ Α.Ε.**

Παρουσιάζει ελλείψεις ως προς τα δικαιολογητικά που ζητούνται από την διακήρυξη και ειδικότερα:

Όπως προκύπτει από τα βιογραφικά των μελών της ομάδας έργου, καθώς δεν έχουν προσκομιστεί τα πτυχία αυτών, κάποια από τα μέλη της ομάδας έργου δεν διαθέτουν τα απαιτούμενα από τη διακήρυξη πτυχία, ήτοι: Η Εμπειρογνώμων Προβολής και Επικοινωνίας, ο Εμπειρογνώμων Διαχείρισης και Συμβουλευτικής Υποστήριξης και η Υπεύθυνη Ανάπτυξης Ψηφιακών Εφαρμογών και Δημιουργικού, δεν διαθέτουν τίτλους Πανεπιστημιακής ή Τεχνολογικής Εκπαίδευσης στα αντίστοιχα αντικείμενα όπως απαιτείται σύμφωνα με το άρθρο 2.2.5.2 της διακήρυξης.

Συνεπώς η επιτροπή:

**ΓΝΩΜΟΔΟΤΕΙ**

**Στην απόρριψη των** Τεχνικών Προσφορών και Δικαιολογητικών συμμετοχής των υποψήφιων αναδόχων και τη ματαίωση της διαδικασίας για τους λόγους που αναφέρθηκαν παραπάνω.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία ο κ. Κοσμάς ψήφισε παρών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Την **απόρριψη** σύμφωνα με το ιστορικό της παρούσης **των** Τεχνικών Προσφορών και Δικαιολογητικών συμμετοχής των υποψήφιων αναδόχων και τη ματαίωση της διαδικασίας για τους λόγους που αναφέρθηκαν παραπάνω.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 152/2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Θεόδωρος Κ.Ντέμσιας*